Nafarroako Parlamentuko Mahaiak, 2022ko maiatzaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Isabel Olave Ballarena andreak aurkeztutako galdera, Endarlatsa-Behobia tarteko eten/desbideratzeak direla-eta egindako jarduketei buruzkoa (10-22/POR-00185).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko maiatzaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Isabel Olave Ballarena andreak, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Kohesiorako kontseilariak Osoko Bilkuran ahoz erantzun dezan:

Zer jarduketa egin du Lurralde Kohesiorako Departamentuak Nafarroaren titulartasunarekin Gipuzkoan den Endarlatsa-Behobia tartean gertatzen ari diren eten/desbideratzeak direla eta, N-121-A errepideko erabiltzaileak ukitzen baitituzte?

Nafarroan, 2022ko maiatzaren 12an

Foru parlamentaria: Isabel Olave Ballarena